Ya kamata Buhari ya kori mutanen banzan da ke tare da shi - Inji Ogbemudia Jr. ▷ NAIJA.NG
Ya kamata Buhari ya kori mutanen banzan da ke tare da shi - Inji Ogbemudia Jr.
Babban ‘Dan Marigayi Samuel Ogbemudia ya bayyana cewa akwai wasu mutanen da ba na-kwarai a cikin Gwamnatin Shugaba Muhammadu Buhari wadanda ke shirya masa zagon-kasa ko ta ina.
Ana zargin cewa mutanen banza sun zagaye Shugaba Buhari
Samuel Ogbemudia Jr. wanda shi ne babban ‘Dan Marigayi tsohon Gwamnan Bendel a lokacin Soji ya bayyanawa ‘Yan Jarida cewa akwai wasu manyan mukarrabai a Gwamnatin Tarayya da Jihohin kasar nan da su ke hana ruwa guda.
KU KARANTA: Tsohon Dogarin Abacha na neman tsayawa takara a 2019
Ogbemudia Jr. yake cewa wasu bata-gari su na nan a cikin Gwamnati don haka zai yi wahala ‘Yan Najeriya su dandana romon wannan Gwamnati. Ogbemudia ya nemi Shugaban kasar ya kori duk masu kawo masa matsala a kusa da-shi.
Wannan Bawan Allah da yake bayani a Garin Benin da ke Jihar Edo yace har sai lokacin da Shugaba Buhari ya haska ya gano bata-garin da ke zagaye da shi ne a a samu zaman lafiya a kuma ji dadin kokarin da Gwamnatin sa ta ke yi.
Vanguards ta kuma rahoto cewa Samuel Ogbemudia Jr. ya nemi mutanen Kudancin Jihar Edo su zabi wanda zai kare mutuncin su da martabar su a Majalisar Tarayyar Kasar a zabe mai uwa.
Hausa News Dawowar Shugaba Buhari Aisha Buhari
Courses for art students Richest state in Nigeria Check NECO result without scratch card MTN beta talk Richest footballer